CELEX: 62009TA0286(01)
Language: bg
Date: 2022-01-26 00:00:00
Title: Дело T-286/09 RENV: Решение на Общия съд от 26 януари 2022 г. — Intel Corporation/Комисия (Конкуренция — Злоупотреба с господстващо положение — Пазар на микропроцесори — Решение, с което се констатира нарушение на член 102 ДФЕС и на член 54 от Споразумението за ЕИП — Отстъпки за лоялност — „Голи“ ограничения — Квалифициране на дадена практика като злоупотреба — Анализ на също толкова ефективния конкурент — Обща стратегия — Единно и продължавано нарушение)

21.3.2022   
            
            
               BG
            
            
               Официален вестник на Европейския съюз
            
            
               C 128/13
            
         
      Решение на Общия съд от 26 януари 2022 г. — Intel Corporation/Комисия
      (Дело T-286/09 RENV) (1)
      
      (Конкуренция - Злоупотреба с господстващо положение - Пазар на микропроцесори - Решение, с което се констатира нарушение на член 102 ДФЕС и на член 54 от Споразумението за ЕИП - Отстъпки за лоялност - „Голи“ ограничения - Квалифициране на дадена практика като злоупотреба - Анализ на също толкова ефективния конкурент - Обща стратегия - Единно и продължавано нарушение)
      (2022/C 128/17)
      Език на производството: английски
      
         Страни
      
      
         Жалбоподател: Intel Corporation, Inc. (Уилмингтън, Делауеър, Съединени американски щати) (представители: A. Parr, solicitor, D. Beard, QC, и J. Williams, barrister)
      
         Ответник: Европейска комисия (представители: T. Christoforou, V. Di Bucci, N. Khan и M. Kellerbauer)
      
         Встъпила страна в подкрепа на жалбоподателя: Association for Competitive Technology, Inc. (Вашингтон, окръг Колумбия, Съединени американски щати) (представители: J.-F. Bellis и K. Van Hove, адвокати)
      
         Встъпила страна в подкрепа на ответника: Union fédérale des consommateurs — Que choisir (UFC — Que choisir) (Париж, Франция) (представител: E. Nasry, avocate)
      
         Предмет
      
      Искане на основание член 263 ДФЕС за отмяна на Решение C(2009) 3726 окончателен на Комисията от 13 май 2009 година относно производство по член [102 ДФЕС] и член 54 от Споразумението за ЕИП (дело COMP/C-3/37.990 — Intel) или при условията на евентуалност за отмяна, или за намаляване на размера на наложената на жалбоподателя глоба.
      
         Диспозитив
      
      
                  1)
               
               
                  Отменя член 1, букви а)—д) и член 2 от Решение C(2009) 3726 окончателен на Комисията от 13 май 2009 година относно производство по член [102 ДФЕС] и член 54 от Споразумението за ЕИП (дело COMP/C-3/37.990 — Intel).
               
            
                  2)
               
               
                  Отменя член 3 от Решение C(2009) 3726 окончателен в частта единствено, която се отнася до член 1, букви а)—д) от същото решение.
               
            
                  3)
               
               
                  Отхвърля жалбата в останалата ѝ част.
               
            
                  4)
               
               
                  Осъжда Комисията да понесе, наред с направените от нея съдебни разноски във връзка с производствата пред Общия съд по дела T-286/09 и T-286/09 RENV, както и във връзка с производството по обжалване пред Съда по дело C-413/14 P, също две трети от съдебните разноски в същите производства на Intel Corporation, Inc. и на Association for Competitive Technology, Inc., като от своя страна Intel Corporation и Association for Competitive Technology понасят една трета от направените от тях поотделно съдебни разноски.
               
            
                  5)
               
               
                  Осъжда Union fédérale des consommateurs — Que choisir (UFC — Que choisir) да понесе направените от него съдебни разноски във връзка с производствата пред Общия съд по дела T-286/09 и T-286/09 RENV и във връзка с производството по обжалване пред Съда по дело C-413/14 P.
               
            
         (1)  ОВ C 220, 12.9.2009 г.